laion/Wikipedia-Exotic huggingface dataset:
Bondage

Bondage (inglise keeles bondage 'kinnisidumine, aheldamine') on BDSM-subkultuuris partneri sidumise, aheldamise vm ihulise kammitsemise praktika, mille eesmärk on erootiline, esteetiline või somatosensoorne erutus või ärritus. Kammitsemine võib toimuda nööride, käeraudade, kettide, ahelate, teibi või muude vahendite abil ning see toimub partnerite vastastikusel nõusolekul. Kuigi sellisel ihulisel kammitsemisel võib olla sadistlikke, masohhistlikke, seksuaalseid, erootilisi, esteetilisi või muid eesmärke, võib enda andmine partneri kontrolli alla füüsilise kammitsemise teel ja sellega kaasnev võimu- ning usaldussuhete intensiivistumine ja kammitsusest vabastamisel tekkiv ihuline nauding olla piisav motivaator bondage'iga tegelemiseks. "Mida on peavoolu deitimiskultuuril BDSMilt õppida?". Feministeerium. 25. mai 2020. Vaadatud 22. juuni 2020.
Juhan Kilumets (ajakirjanik)

Juhan Kilumets (sündinud 15. oktoobril 1989) on eesti kergejõustiklane (kümnevõistleja) ja spordiajakirjanik. Eesti meistrivõistlustel kümnevõistluses on ta võitnud kaks pronksmedalit (2014 ja 2015). Ta on Eesti Rahvusringhäälingu raadio sporditoimetuse juht. Sellele lisaks oli ta alates 2017. aastast ETV saate "Terevisioon" uudistetoimetaja ja on alates 2022. aastast üks "Terevisiooni" saatejuhte. Tema vanemad on ajakirjanik Margit Kilumets ja kunstiajaloolane Juhan Kilumets. ERR kontaktid Victoria Maripuu. Juhan Kilumets “Terevisiooni” juhtimisest: pabistan, kas suudan oma vaba oleku ekraanile üle kanda Diktor/Geenius, 26.08.2022. World Athletics. Juhan Kilumets
Rein Karus

Rein Karus (sündinud 29. augustil 1965) on eesti skulptor ja kiviraidur. Ta on Kõrgema Kunstikooli Pallas õppejõud. Monument Karl Luigele; hauakivid Olevi Kullile, Karl Menningule, Urmas Pettile, Veljo Rannikule, Jaan Simiskerile jpt. Karus, Rein 2009. Maakivist küttekolded ja müürid. Õppematerjal. Hanson, Raimu 2006. Karl Menning sai väärika mälestuskivi. Tartu Postimees 16. mai. Urmas Petti haud sai väärika tähise. Eesti Kirik 19. sept. 2018.
Ristikkaar

Ristikkaar ehk kolmiksiirkaar on kaaretüüp, mis koosneb nagu kolmiksiir kolmest pool- või kolmandikringist, mille vahele jäävad nurkjad või ümarad ninad ja mille võrdlus kolmeosalise ristikulehega on andnud kaaretüübile nime. Ristikkaare keskmine kaar võib olla suurema raadiusega kui ülejäänud kaks. Kui kolmiksiirkaare keskmine kaar on teravkaarne, on kaar nn Nonnenkopf 'nunnapea' tüüpi. Ristikkaarne portaal Bremeni vanalinnas 11. sajandi ristikkaared Bayeux' katedraalis Normandias Ristikkaarne sakramendinišš või piscina 13. sajandi kirikul Rampillonis, Ile-de-France Pöide kiriku põhjaportaal Ristikkaarsetest niššidest friis Tartu Jaani kirikul Aknaava. Chirk Castle, Ühendkuningriik Aken Aljafería palees kolmiksiir kolmikleht ristikkaarfriis lehvikkaar http://www.keeleveeb.ee/dict/speciality/art/dict.cgi?word=sv2305 Kunstiajaloo oskussõnastik. Tartu, 1927 S. Reili. Väike saksa-eesti keskaja arhitektuuri seletav sõnastik. Magistriprojekt. Tartu, 2005
Lehvikkaar

Lehvikkaar ehk hulksiirkaar (prantsuse keeles arc polylobé, saksa keeles Vielpassbogen) on kaaretüüp, mille puhul kaare palendi moodustab hulksiirutaoliselt viis või enam pool- või kolmandikringi, mida eraldavad üksteisest ninad nende vahel. Lehvikkaar esineb esimesena islamimaade arhitektuuris, sealhulgas väga varakult ja sageli mauri arhitektuuris Andaluusias ja Hispaania aladel (Cordoba mošee, Aljafería palee Saragossas, Alhambra Granadas ja Reales Alcázares Sevillas). 13. sajandi paiku kohtab lehvikkaart India islami kunstis ja hiljem sealses Mogulite arhitektuuris. Euroopas leidub seda keskajal Lõuna- ja Kesk-Euroopas, eriti romaani kunstis Lõuna-Prantsusmaal, erandlikult ka Inglismaa varagootikas, näiteks Lichfieldi katedraali portaalil. Córdoba mošee, 8. sajand Aljafería Saragossas, 11.–12.sajand Duratóni Maarja taevamineku kiriku romaani portaal, 12. sajand Aubeterre'i Jakobi kiriku portaal, Charente, Prantsusmaa Saint-Bonnet-de-Four' kiriku portaal Allier's Kölni St-Maria-Lyskircheni portaal Mudèjar-stiilis San Juan de la Cuesta kirik Darocas Daamide õu Alcázaris Sevillas, 14. sajand Lichfieldi katedraali lääneportaal Eastwelli kiriku akende lehvikkaarne ehisraamistik Ightham Mote, 14. sajandi kirikuaken Lehvikkaarne kirikuportaal Sardoalis Ristikkaar "Arhiivikoopia". Originaali arhiivikoopia seisuga 23. juuni 2020. Vaadatud 22. juunil 2020.{{netiviide}}: CS1 hooldus: arhiivikoopia kasutusel pealkirjana (link)
Tarupuu

Tarupuu oli metsas kasvav puu, millesse oli raiutud mesilasperele sobiv õõnsus. Metsmesindus hõlmas põhiliselt Ida-Euroopat, osaliselt ka Kesk-Euroopat, selle leviala põhjapiiril asus Eesti. Eestis valiti tarupuuks tavaliselt mänd, mida nimetati tarupedajas, harvemini kuusk, tamm vm puu, millesse raiuti 3–6 meetri kõrgusele maast 1 või 2 umbes 1 m kõrgust pesaruumi. Suuauk jäeti lõunakaarde ning kaeti 2–3 suulauaga, milles olid lennuavad. Karude tõrjeks löödi suuaugu ümber raudkonkse või riputati selle ette puust tõlv. Kaugel metsas asunud tarupuud tähistati omaniku peremärgiga. Liivi-, Eesti- ja Saaremaal keelati 1783. aastal metsainstruktsiooniga tarupuude õõnestamine, kuid veel 19. sajandi II poolel leidus neid arvukalt peamiselt Kagu-Eestis. Viimased, põhiliselt juba kasutamata tarupuud hävisid 20. sajandi algul. mesila eesti taru mesilased mesindus pakktaru Eesti rahvakultuuri leksikon (3. trükk). 2007. Koostanud ja toimetanud Ants Viires. Eesti Entsüklopeediakirjastus. Lk 303 Tarupuu. Eesti Rahva Muuseum Mesinduse ajaloost.
Turmantas

Turmantas on alev (endine linn) Leedus Zarasai rajoonis, Turmantase valla halduskeskus. Alev asub Turmantase järve kaldal merepinnast 138 meetri kõrgusel Peterburi–Varssavi raudtee ääres. Turmantases on põhikool, kuueklassiline poola kool Usmiech, postkontor, kultuurimaja ja raamatukogu. Alevis on piima vastuvõtu punkt. Turmantases asub Turmantase raudteejaam. Turmantase katoliku kirik valmis aastal 1928, vanausuliste kirik aga aastail 1930–1933. Alevis on kalmistu ja langenud Nõukogude sõdurite matmispaik. Alevi järgi on nime saanud Kunda lademe Turmantase kihistik. Turmantase küla ja mõisa kohta on esimesed teated aastast 1798. Toona elasid selles piirkonnas vanausulised. Sealsete maade esimesed teadaolevad omanikud olid Turówid, kellele need kuulusid aastail 1629–1785; nende järgi võis ka asula nime saada. Samas on võimalik, et suguvõsa sai nime oma valduse järgi ja küla oli seal juba varem. Aastal 1862 avati Peterburi–Varssavi raudtee ja Turmantasesse rajati (Novo-Aleksandrovskaja, Ново-Александровская) raudteepeatus. Aastal 1872 sai mõisa omanikuks vene maalikunstnik Sokrat Vorobjov. Aastail 1920–1939 kuulus Turmantas Poola koosseisu. Toona avati seal algkool, külla ehitati kirikud. Sealsest raudteepeatusest sai piirijaam. Teise maailmasõja ajal asusid sealsed poolakad ümber. Nõukogude perioodil oli Turmantas kohaliku kolhoosi keskasulaks. Seal avati venekeelne kool, mis oli aastani 1951 algkool, aastail 1951–1956 seitsmeklassiline kool, edaspidi aga keskkool. 15. mail 1958 sai Turmantas linnalise asula staatuse ehk siis kujunes aleviks. Aastal 1990 sai Turmantasest linn, ent aastal 1999 muudeti asula taas aleviks. Turmantas Mälestuskivi sõjaväekalmistul Kultuurimaja Katoliku kirik Vanausuliste kirik 2011 m. surašymas LIETUVOS SILŪRO, ORDOVIKO, KAMBRO, EDIAKARO SISTEMŲ STRATIGRAFINĖ KLASIFIKACIJA, 2015, lk. 51 Jonas Zinkus. Turmantas. Tarybų Lietuvos enciklopedija. IV. Vilnius: Vyriausioji enciklopedijų redakcija. lk. 360. LCC 86232954 Воробьёв Сократ Максимович „Tygodnik Wileńszczyzny” DĖL TURMANTO MIESTO STATUSO PAKEITIMO Alev portaalis vietoves.Lt
Ahtme kaevandus

Ahtme kaevandus oli allmaakaevandus Ida-Viru maakonnas Jõhvi vallas, mis alustas tööd 1. septembril 1948 ja suleti 22. detsembril 2001. Praegu on kaevandus veega täitunud. Kaevandus alustas tööd Eesti Põlevkivi 10. kaevanduse nime all. Selle rajamise juures olid kaasatud Teise maailmasõja Saksa armee sõjavangid (ungarlased, sakslased, eestlased, valloonid jt). Ahtme kaevandus kuulus Eesti Põlevkivi AS-ile. 53 aasta jooksul toodeti 77 miljonit tonni põlevkivi. Ettevõttes töötas 510 inimest. 1971. aastal autasustati Ahtme kaevandust Oktoobrirevolutsiooni ordeniga. Eesti iseseisvuse taastamise järel, 8. aprillil 1996 võttis EV Valitsus vastu korralduse, mille alusel kujundati senine riigiettevõte Eesti Põlevkivi ümber aktsiaseltsiks Eesti Põlevkivi. 1997. aastal moodustati aktsiaseltsi Eesti Põlevkivi 14 tütarettevõtet, kellele Eesti Põlevkivi loovutas oma varad: AS Ahtme Kaevandus, AS Aidu Karjäär, AS Eesti Põlevkivi Ehitus, AS Estonia Kaevandus, AS Kohtla Kaevandus, AS Mäetehnika, AS Narva Karjäär, AS Põlevkivi Kaubandus, AS Põlevkivi Raudtee, AS Sirgala Karjäär, AS Sompa Kaevandus, AS Tammiku Kaevandus, AS Toila Sanatoorium ja AS Viru Kaevandus. 1.september (vaadatud 23.06.2020) Ahtme kaevanduse sulgemine Ahtme kaevandus pannakse kinni Õhtuleht 09.04.2002 (vaadatud 23.06.2020) Veiko Käru. Suletud põlevkivikaevanduste ressurss – kaevandusvesi (vaadatud 23.06.2020) Ahtme kaevandus, geoloogia.info Ahtme. Kaevandus. Soojuselektrijaam. VKG. 360° panoraam
Kärdla tänavate loend

Siin on loetletud Kärdla tänavaid ja muid aadressikohti. # A B C D E F G H I J K L M N O P Q R S Š Z Ž T U V W Õ Ä Ö Ü X Y Aia Aia põik Alato tänav Allika Eha Hausma tee Heltermaa maantee Hiiu Kaare Kabeli Kajaka Kalamaja Kalda Kanarbiku Karja Kase Keskväljak Koidu Kooli Kopli Kraavi Kõrgessaare maantee Käina maantee Künka Ladva Leigri väljak Lepiku Liiva Linnumäe Lodju Loigu Lubjaahju Luite Marja Mere Metsa Metsa põik Männiku Nuutri Nõmme Oja Padu Pae Paju Pargi Pikk Posti Posti põik Põllu Rahu Ranna Rehemäe tee Rookopli Rootsi Sadama Sambliku Sanglepa Seene Sireli Sõnajala Tiigi Tiigi põik Tormi Tüve Uus Vabaduse Vabaduse põik Vabrikuväljak Valli Vesiroosi Väike-Aia Väike-Liiva Väike-Sadama Väike-Tiigi Ümarmäe
Dominic Fike

Dominic David Fike (sündinud 30. detsembril 1995) on Ameerika Ühendriikide laulja ja räppar Naplesist, kellel on plaadileping Columbia Recordsiga. Fike kasvas muusika keskel üles. Kümneaastaselt sai ta endale kitarri ja õppis seda mängima. Fike kasvas üles koos oma noorema venna, Alexi, õe, Apple'i ja vanema venna, Seaniga ning on filipiini ja afroameerika juurtega. Dominic Fike hakkas tähelepanu pälvima, kui ta tegi muusikat koos oma tolleaegse produtsendi Hunter Pfeifferiga (tuntud lavanimega 54), millest sündis SoundCloudi mitu populaarset laulu, näiteks "WeControlTheWeather", mis ilmus 54 ja SoundCloudi konto alt. Tema esimene EP "Don't Forget About Me, Demos" ilmus 2017. aasta detsembris, kui ta oli 21-aastane. See EP salvestati ajal, mil Fike oli politsei käsul koduarestis. EP köitis mitme plaadifirma tähelepanu ja kutsus esile pakkumishinna sõja, lõpuks otsustas Dominic Fike sõlmida 4 miljoni dollari väärtuses plaadilepingu Columbiaga. Veidi aega pärast seda läks ta koduaresti rikkumise eest vangi. 2018. aastal ilmus Dominic Fike'i esimene hittsingel "3 Nights", mis jõudis mitmete maade muusikaedetabelites TOP 10-sse, sealhulgas Austraalias, Iirimaal ja Suurbritannias. "3 Nightsi" akustilist kitarriheli on võrreldud Jack Johnsoni muusikaga. Laul saadeti mitmetesse raadiojaamadesse mängimiseks ja lisati Spotify esitusloendisse. "3 Nights" sai Rolling Stone'i, Pitchforki ja Billboardi kriitikutelt positiivset tagasisidet. Billboard kirjeldas Dominic Fike'i kui muusikastiile ühendavat artisti ja nimetas teda uustulnukaks, keda tasub jälgida. Tema hittsinglit nimetati "Motowni-varjundiks" ning "trendikindlaks ja vastupandamatuks". "Don't Forget About Me, Demos" (2018) "3 Nights" (2018) "Açaí Bowl" (2019) "Rollerblades" (2019) "Phone Numbers" (2019) "Hit Me Up" (koos Omar Apollo ja Kenny Beatsiga) (2019) "Chiken Tenders" (2020)
Otmuchów

Otmuchów (saksa Ottmachau) on linn Poolas Opole vojevoodkonnas Nysa maakonnas, Otmuchówi valla halduskeskus. Otmuchów asub Tšehhi piirist umbes 8 km kaugusel. Asulat on esmamainitud 1115. aastal, linnaõigused 1347. aastal. Kolmekümneaastase sõja ajal hõivasid ja rüüstasid Rootsi väed mitmel korral linna. 18. sajandil etendas linna majanduselus tähtsat rolli villaketramine, 19. sajandil arenesid puidu- ja toiduainetetööstus. Raudteeühenduse sai linn 1874. aastal. Kuni 1945. aastani oli linn Saksamaa koosseisus. Otmuchówi tähtsamad vaatamisväärsused on piiskopiloss, barokkstiilis Püha Nikolai kirik ja renessansstiilis raekoda. https://bdl.stat.gov.pl/api/v1/data/localities/by-unit/031613107064-0965832?var-id=1639616&format=jsonapi, vaadatud 5.10.2022. Zabytki Gmina Otmuchów Otmuchów Encyklopedia PAN Otmuchów Spangshus
Osseedi keel

Osseedi keel (osseedi keeles ирон ӕвзаг) on iraani keelte idairaani keelte rühma kirdeiraani keelte allrühma kuuluv keel, mida kõnelevad osseedid Venemaale kuuluvas Põhja-Osseetias ja de jure Gruusiale kuuluvas Lõuna-Osseetias. Põhja-Osseetias on osseedi keel vene keele kõrval teine riigikeel. Kuid tegelikult on osseedi keele kasutussfäär mitmeti piiratud ja põhiline asjaajamiskeel on vene keel. Ka Lõuna-Osseetia riigikeeled on osseedi keel ja vene keel. Hoolimata suhteliselt suurest kõnelejate hulgast loetakse osseedi keelt ohustatud keeleks. 2010. aasta rahvaloenduse andmetel kõneles Venemaal osseedi keelt 451 431 inimest. Lõuna-Osseetias on osseedi keele kõnelejaid hinnanguliselt umbes 50 000. Osseedi keel on arenenud muistsete alaanide keelest. Osseedi keele foneetikas, morfoloogias ja süntaksis on täheldatavad teatavad kaukaasia keelte mõjud. Esimene osseedikeelne raamat trükiti 1798. aastal kirillitsas. Kirillitsal põhineva osseedi kirjakeele töötas 1844. aastal välja Anders Johan Sjögren. Aastatel 1923–1938 oli kasutusel ladina tähestikul põhinev kirjakeel. 1938. aastal võeti Põhja-Osseetias taas kasutusele kirillitsal põhinev kirjakeel. Lõuna-Osseetias oli aastatel 1938–1954 tarvitusel gruusia tähestikku kasutav osseedi kirjakeel. Osseedi keel jaguneb kaheks murdealaks: dõguri murret räägitakse Põhja-Osseetia lääneosas ja Kabardi-Balkaarias ning ironi murret mujal Põhja-Osseetias, Lõuna-Osseetias ja Karatšai-Tšerkessias. Dõguri murret räägib 1/6 osseetidest ja ironi murret 5/6. Veel üht osseedi keele murret, mida on peetud ka eraldi jassi keeleks, räägiti 15. sajandini Ungaris. О государственных языках Республики Южная Осетия Парламент Республики Южная Осетия Заключение Осетинский язык он-лайн: учебные и справочные материалы Liz Fuller:One Nation, Two Polities, Two Endangered Ossetian Languages? Radio Free Europe/Radio Liberty, 27. mai 2015 Maria-Madalina Aldea:Ossetian: An Endangered Language Political Holidays, 18. september 2019 Всероссийская перепись населения 2010 года. Том 4. Национальный состав и владение языками, гражданство Федеральная служба государственной статистики Из истории осетинского языка МИА "Южная Осетия сегодня", 15. mai 2016 Язык первой осетинской печатной книги Осетинский язык он-лайн: учебные и справочные материалы История письменности Осетинский язык он-лайн: учебные и справочные материалы
Don't Forget About Me, Demos

Don't Forget About Me, Demos on Ameerika Ühendriikide laulja ja räppari Dominic Fike'i debüüt EP, mis ilmus 16. oktoobril 2018 plaadifirma Columbia Records alt. Enamik EP lauludest salvestati 2017. aasta hilisemal poolel, millal Dominic Fike oli politseiametniku käskluse tõttu koduarestis. Fike avalikustas tervikalbumi iseseisvalt läbi SoundCloudi. 2018. aastal, kui ta saadeti koduarresti tingimuste rikkumise eest lühikest vanglakaristust kandma, tekitas Fike'i muusika märkimisväärset huvi ja kutsus plaadifirmade seas üles pakkumishinna sõja. Selle aja jooksul eemaldati voogedastusteenusest kogu tema iseseisvalt välja antud muusika. 3. augustil teatati, et Fike on sõlminud 4 miljoni dollari väärtuses plaadilepingu Columbiaga. 16. oktoobril ilmus tema debüüt EP ''Don't Forget About Me, Demos'' ametlikult läbi plaadifirma.
Segmentkaar

Segmentkaar ehk lamekaar (saksa keeles Flachbogen) on kaaretüüp, mille puhul kaare raadius on tõmmatud kaare lähtejoonest allpool asuvast punktist ja kaare palendi ning lähtejoone vahele jääv osa on ringi segmendi kujuline. Mida kaugemal lähtejoone all asub ringi keskpunkt, seda madalam on segmentkaar ja kitsam on kaart moodustav ringisegment, kuid ava külgede ja kaare palendi vahele jääv nurk on alati suurem kui 90 kraadi. Näiteks võib segmentkaar olla peaaegu poolringi kõrgune nagu Kehra mõisa frontooniaken või väga lame nagu Tartu Botaanikaaia väravate kaared. Euroopas võeti segmentkaar kasutusele Vana-Rooma arhitektuuris. Segmentkaart on kasutatud sestpeale peaaegu kõigil ajalooperioodidel, muude kaaretüüpide kõrval aeg-ajalt romaanikas, gootikas, renessanss- ja barokkarhitektuuris, aga eriti klassitsismis. Et segmentkaar on survele väga vastupidav kaarevorm, on seda palju kasutataud sildade ehitamisel. Aosta orus asuv segmentkaarne Pont-Saint-Martini sild on ehitatud 25. aastast eKr. Esimene segmentkaarne sild, mille kaare ja sillateki vaheline osa oli avatud (open-spandrel bridge), oli üle Xiao jõe ehitatud Anji sild Hebei provintsis Hiinas, mis ehitati 610. aastal. Pont-St-Martini sild Itaalias Puente de Alconétar, varemeis rooma sild Cácerese provintsis Hispaanias Limyra sild Lüükias, üks vanemaid ja pikemaid rooma sildu Limyra sild. Joonis ühest sillakaarest Segmentkaarse portaali ja kergenduskaartega laohoone (horreum) Ostia Anticas Üürimaja (insula) Ostias Anji sild Xiao jõel Madīnat az-Zahrā portaali kaar 10. sajandist Keskaegse Wegelnburgi kindluse ebasümmeetriline väravakaar Limyra silla eeskujul ehitatud Ponte Vecchio Firenzes 18. sajandi segmentkaarne aken. Maja Brüsselis Kloostri uks Kreeta saarel Toolse ordulinnuse varemed Purtse vasallilinnus Tartu botaanikaaia sissepääs kolme segmentkaarväravaga segmentvõlv http://eki.ee/dict/ekss/index.cgi?Q=segmentkaar
Mononüüm

Mononüümne isik on keegi, keda tuntakse ja keda adresseeritakse üheainsa nime või mononüümiga (näiteks kirjanikunimi või esinejanimi). Mõnel juhul on selle nime valinud isik, kellele on algselt antud polünüüm (mitu nime). Muudel juhtudel on selle määranud riigi kultuur või mõni huvitatud segment. Ajalooliste tegelaste puhul võib see olla üksikisiku nimedest ainus, mis on säilinud ja mida teatakse tänapäevalgi. Homeros Herodotos Aristophanes Kleopatra Augustus Jeesus Traianus Maimonides Rūmī Paracelsus Michelangelo Tizian Tintoretto Nōhime El Greco Rembrandt Molière Voltaire Kamehameha Novalis Stendhal Shaka Multatuli Nadar Liliuokalani Saki Colette Periyar Witkacy Sukarno U Thant Cantinflas Bourvil Dolphy Adunis Odetta Elvis Christo ja Jeanne Pelé Charo Lula Cher Teller Lulu Sting Iman Prince Madonna Bono Björk Beck Eminem Fergie Usher Brandy Beyoncé Rihanna Adele Agoney
2016. aasta Eesti meistrivõistlused kergejõustikus

2016. aasta Eesti meistrivõistlused kergejõustikus toimusid 16. ja 17. juulil 2016 Tallinnas Kadrioru staadionil. Finaal: 30. juuli Koht: Viljandi Linnastaadion Finaal: 11. juuni Koht: Narva Finaal: 11. september Koht: Tallinn Finaal: 6. - 7. august Koht: Rakvere Finaal: 30. juuli Koht: Viljandi Linnastaadion Finaal: 11. juuni Koht: Narva Finaal: 11. september Koht: Tallinn Finaal: 6. - 7. august Koht: Rakvere Tulemused Mitmevõistluse tulemused
Cante flamenco

Cante flamenco, tõlgituna ''flamenko laulmine'' on üks kolmest peamisest flamenko komponendist. Teised kaks on toque (kitarrimäng) ja baile (tants). Kuna tantsija on flamenkoetendustel asukohalt eespool ja keskel, arvavad välismaalased sageli, et justnimelt tants on selle kunstivormi kõige olulisem külg, kuid tegelikult on flamenko süda ja hing hoopis cante. Cante lauljat kutsutakse cantaoriks või cantaoraks.
Plaksutamine

Plaksutus on löökheli, mis tekib kahe tasase pinna (näiteks inimeste või loomade kehaosade) kokkulöömisel. Inimesed plaksutavad peopesaga, sageli kiiresti ja korduvalt, et avaldada tunnustust või heakskiitu (vaata aplaus), kuid ka rütmis, kasutades keha kui löökpilli, mis sobitub muusika, tantsu, laulude, käemängude ja plaksutamismängude helidega. Mõni inimene lööb peopesa ühe käe seljale, et näidata kiireloomulisust või entusiasmi. Kõrvalseisjad võivad seda tegu ebasobivaks pidada. Plaksutamist kasutatakse paljudes muusika vormides. Üheks näiteks on gospel. Flamenkos ja sevillanas, kahes Hispaania muusikažanris, nimetatakse plaksutamist palmaks ja see on sageli rütmi seadjaks ning on laulude lahutamatu osa. Elektrooniliselt loodud kunstlik plaksutamine on levinud elektroonilises ja popmuusikas.
Pernilla Karlsson

Pernilla Karlsson (sündinud 11. juunil 1990 Siuntios) on soomerootsi päritolu Soome käsipallur ja laulja. Ta esindas Soomet 2012. aasta Eurovisiooni lauluvõistlusel. Ta võitis 25. veebruaril 2012 Yleisradio lauluvõistluse "Uuden Musiikin Kilpailu" ning pääses lauluga "När jag blundar" esindama Soomet 2012. aasta Eurovisiooni lauluvõistlusel. Laulu autor on ta vend Jonas W. Karlsson, kes oli laulu kirjutanud nende ema 50. sünnipäevaks. Lauluvõistlusel ta poolfinaalist edasi ei pääsenud. Ta on ka käsipallur, mängib Sjundeå Idrottsföreningis, aastatel 2012–2013 mängis ta käsipalli Dickenis.
Inti Raymi

Inti Raymi (ketšua keeles "päikese pidu") oli inkade impeeriumis päikesejumala Inti auks peetud usupüha, millega tähistati inkade mõistes talvist pööripäeva (ehk aasta lühimat päeva) ning inkade uue aasta algust, mil päeva pikkus hakkas taas suurenema. Tänapäeval tähistavad Inti Raymit Peruu, Ecuadori ja Boliivia põliselanikud. Inti Raymit peetakse Peruus 24. juunil ja Ecuadoris 22. juunil. Ekvaatorist lõunas asuvatel aladel on siis talv. Inti tähendab ketšua keeles päikest ja päikesejumal oli inkade jaoks kõige austatum jumalus. Esimest korda tähistati Inti Raymit 1430. aasta paiku, kuid tõenäoliselt pühitseti talvist pööripäeva ka enne inkade impeeriumit. Inti Raymit peeti inkade riigi pealinna Cuzco peaväljakul. Pidustused kestsid kokku üheksa päeva ja hõlmasid värvirohkeid tantse, rongkäike ja loomade ohverdamist eesmärgiga avaldada tänu Maa jumalannale Pachamamale ning tagada saagiõnn järgnevaks aastaks. Viimane inkade keisri juuresolekul peetud Inti Raymi toimus 1535. aastal. Pärast 1572. aastat keelasid Hispaania kolonisaatorid ja katoliku preestrid inkade usutseremooniad ära. 1944. aastal taaslavastati Cuzcos tseremoonia Faustino Espinoza Navarro eestvedamisel ja põliselanikest näitlejate kaasalöömisel. Sellest alates peetakse Inti Raymit iga aasta 24. juunil. Päikesefestival toimub algsest asukohast kahe kilomeetri kaugusel Sacsayhuamáni kindluse varemetes ning seda külastavad tuhanded pealtvaatajad, eeskätt turistid. Lisaks Cuszcole toimusid ja toimuvad tseremooniad ka mujal Andides. Tänapäeval on pidustused mitmel pool segunenud ka kristliku pühaku Ristija Johannese sünnipäeva tähistamisega.
Abir Al-Sahlani

Abir Al-Sahlani (sündinud 18. mail 1976 Iraagis) on iraagi päritolu Rootsi poliitik, ta on Keskpartei liige. Ta on aastast 2019 Euroopa Parlamendi liige.
Sadama tee (Narva)

Sadama tee on tänav Narva Vanalinna linnaosas. Algab Sepa tänavast, kulgeb kirdesse, pöörab kakku ja lõpeb Jõe tänavaga ristudes. Üldjoontes vastab tänav Honori ja Victoria bastioni välispiiridele. Tänava pikkus on umbes 500 m. 1905. aasta linnaplaanil oli selles piirkonnas sirge tänav nimega Корабельная улица, millele 1912. aasta linnaplaanil vastab Laewa tänav. 1929. aasta linnaplaanil selle nimega tänavat ei ole, aga on tänav nimega Sadama tee, mis kulgeb Narva jõe kaldal Narva laevasadamast põhja poole, praegu vastab sellele osa Jõe tänavast. Sadama tee 8 ja Sadama tee 9 kinnistute vahel asub teises maailmasõjas hukkunute ühishaud.
Goleniów

Goleniów (saksa Gollnow) on linn Poolas Lääne-Pomorze vojevoodkonnas, Goleniówi maakonna ja Goleniówi valla halduskeskus. Goleniów asub Szczecini kesklinnast umbes 25 km kirdes. Asulat on esmamainitud 1220. aastal, linnaõigused sai 1268. aastal. Oli Hansa Liidu liige. Aastatel 1630–1679 oli linn Rootsi võimu all. 18. sajandil oli kaubanduskeskus, 19. sajandil arenes puidutööstus. Kuni 1945. aastani oli linn Saksamaa koosseisus. Goleniów Encyklopedia PWN